হলিউড শুটিংয়ে নকল বন্দুক থেকে ছুটলো আসল গুলি

দিব্যি জোরকদমে নিউ মেক্সিকোতে শুটিং চলছিল হলিউড ছবি ‘রাস্ট’ এর। নকল গোলাগুলির আওয়াজ,পোড়া কার্তুজের গন্ধ,শিল্পীদের হাঁকডাকে জমে উঠেছিল শুটিং পর্ব। এ ছবির প্রধান নায়ক ‘মিশন ইম্পসিবল’ ছবিতে টম ক্রুজের সহ-অভিনেতা আলেক বল্ডউইন। তিনি তখন শুটিং স্পটে।

আরও পড়ুন: সত্যজিৎ নামাঙ্কিত জীবনকৃতি সম্মান পাবেন অস্কারজয়ী দুই পরিচালক

তার হাতে তখন নকল বন্দুক। সবকিছুই চলছিল চিত্রনাট্যর পরিকল্পনা অনুযায়ী। কিন্তু বিপত্তি ঘটল যখন বল্ডউইন এর হাতে নকল বন্দুক থেকে ছুটে এলো আসল গুলি। হলিউড ছবিতে যেমন অভাবনীয় নাটকীয় ঘটনা দেখা যায় ঠিক তেমনি ঘটনা ঘটে গেল।পর্দায় দেখার আগেই এ যেন শুটিং স্পটেই নাটকীয় মোড়। কিন্তু কি করে ছুটল নকল বন্দুক থেকে এমন আসন গুলি! সবাই তো হতবাক। মুহুর্তের মধ্যে দেখা গেল সেইগুলি গিয়ে লেগেছে ছবি DPO অর্থাৎ মুখ্য চিত্রগ্রাহক হ্যালাইনা হাটচিনসের বুকে।

আলেক বল্ডউইন

যার আঘাতে শুটিং স্পটেই মৃত্যু হয়েছে বছর ৪৮এর এই মহিলা চিত্রগ্রাহকের। দুর্ঘটনার কিছুক্ষণের মধ্যেই তাকে উড়িয়ে নিয়ে যাওয়া হয়েছিল নিউ মেক্সিকো হাসপাতলে। চিকিৎসকেরা তাঁকে মৃত বলে ঘোষণা করেন। গুরুতর আহত হয়েছেন ‘রাষ্ট’ ছবির পরিচালক জুয়েল সৌজা। বর্তমানে ইউনিভার্সিটি অফ নিউ মেক্সিকো হাসপাতালের আইসিইউতে রয়েছেন পরিচালক।

হ্যালাইনা হাটচিনসে,পরিচালক জুয়েল সৌজা,অভিনেতা আলেক বল্ডউইন

নিউ মেক্সিকোর হুয়ান রিওজের সান্টা ফে কাউন্টি অঞ্চলে চলছিল এই ছবির শুটিং। কাউন্টির শরিফের অফিসের তরফ জানানো হয়েছে এ ঘটনার তদন্ত শুরু করা হয়েছে। তদন্তকারী অফিসারেরা জিজ্ঞাসাবাদ করে জানার চেষ্টা করছেন যে শুটিং একই ধরনের অস্ত্র ব্যবহৃত হয়েছিল! পাশাপাশি ওইসব অস্ত্র দেখভালের দায়িত্বে কারা ছিল তাদের বিষয় তদন্ত চালাচ্ছেন  অফিসারেরা। ছবির শুটিংয়ের সময় যেসব বন্দুক ব্যবহার করা হয় সেগুলি সাধারণত ‘প্রপ গান’ হয়। এই নকল বন্ধুকে কোন গুলি থাকে না। যদি আসল বন্দুক ব্যবহার হয়, তাহলে বিশেষ সতর্কতামূলক ব্যবস্থা নেওয়া হয়ে থাকে। এক্ষেত্রে তা আদৌ ছিল না। আকস্মিক এই দুর্ঘটনার জেরে ছবির শুটিং বর্তমানে বন্ধ রয়েছে।

সম্প্রতি ইনস্টাগ্রামের দেয়ালে ছবির সেট থেকে নিজের একটি ছবিও পোস্ট করেছিলেন অভিনেতা বল্ডউইন।